*Tämä artikkeli käsittelee Helsingin osa-aluetta. Nimen muita merkityksiä on lueteltu täsmennyssivulla.*

**Maunula** (ruots. *Månsas*) on Helsingin 28. kaupunginosaan eli Oulunkylään kuuluva osa-alue. Helsingin palvelujaotuksessa Maunula on yksi Pohjoisen suurpiirin peruspiiri tai sen osa-alue; samaan Maunulan peruspiiriin kuuluvat myös Pirkkola, Metsälä ja Maunulanpuisto.

Maantieteellisesti Maunulan lähiö alkaa lännessä Keskuspuiston itäpuolelta. Pohjoisraja kulkee Pirkkolantietä ja itäosissa Suursuon viheralueen pohjoisreunaa pitkin. Idässä Maunula rajoittuu Tuusulanväylään. Etelässä naapurina on Metsälä pienen viherkaistan takana ja lännessä Haaga.

Historiaa
---------

Maunula on rakennettu Oulunkylän kartanon maille vuodesta 1946 lähtien. Kerrostaloista pääosa kohosi 1950–1970-luvuilla.

Nimi Maunula (ruots. Månsas) on peräisin Monsaksen tilasta. Osa Monsaksen maista sijaitsi Maunulan alueella. Monsaksen tilan päärakennus tosin sijaitsi ja sijaitsee edelleen Oulunkylän Patolassa.

Maunula oli aiemmin osa Oulunkylän kuntaa, joka oli erotettu Helsingin maalaiskunnasta vuonna 1921. Maunulan alue liitettiin Helsinkiin suuressa alueliitoksessa 1946. Alue oli läntistä huvila-aluetta lukuun ottamatta rakentamaton. Alueen asemakaava vahvistettiin 1958. Rakentaminen aloitettiin vuonna 1949 alueen pohjoisosasta, jonne nousi Puu-Maunula. Maunulasta oli tarkoitus rakentaa huvilakaupunki Oulunkylän tapaan, mutta asuntopulan takia rakentamista tehostettiin. Maunulasta tuli Oulunkylän kaupunginosan osa-alue vuonna 1959.

Puutaloalueen suunnitteli Viljo Revell. Hän laati neljä talotyyppiä, joista kahta käytettiin alueen toteuttamisessa. Alueelle oli tarkoitus rakentaa 113 taloa, mutta 1946–1947 niitä rakennettiin vain 37 kappaletta. Puurakentamista suosittiin tiilipulan takia. Talot kuitenkin purettiin 1970-luvun alkuun mennessä.

Maunulan Kansanasuntoja päästiin rakentamaan, kun eduskunta sääti 1949 arava-lait. Vuoteen 1953 mennessä valmistui kolme korttelia väljästi luontoon sijoitettuja rakennuksia. Metsäpurontien varteen rakennetuista taloista tuli melko yksinkertaisia punatiilisiä, satulakattoisia, kolmikerroksisia kerrostaloja. Viimeisimpinä toteutetut kansanasunnot poikkesivat hieman edellisistä, sillä niissä Revell otti käyttöön betonilaatat julkisivumateriaalina eikä sisäänkäyntien päälle rakennettu lippaa. Rakennusten alakerroksiin sijoitettiin suuri-ikkunaisia myymälätiloja.

1953 alueelle valmistui kuutiomainen, nauhaikkunallinen saunapesula, josta tuli suosittu Maunulan ja lähiseudun asukkaiden keskuudessa. Se sai lempinimen *Saunabaari*.

Rakentaminen jatkui kiivaana läpi 1950- ja 1960-luvun, mutta asemakaavallisesti väljänä ja alueen profiilia noudattaen. 1970-luvulla puutaloalue purettiin tasakattoisten kerrostalojen tieltä.

Maunula tunnetaan entisenä ongelmalähiönä, jonka kautta kovat huumeet rantautuivat 1970-luvulla Suomeen.

Maunulaa vuonna 1954.
Maunulan puutaloja vuonna 1967.

Maunula asuinalueena
--------------------

Maunulan nykyinen asutus on alkanut Metsälän ja Suursuon huvilarakentamisesta vuosisadan vaihteessa. Maunulan puutaloalue alkoi muuttua viisikymmenluvulla luonnonläheiseksi kerrostaloalueeksi. Sen jälkeen Maunulan asuntokuntarakenne ja asukasmäärä ovat muuttuneet vuosien saatossa huomattavasti.

Maunulassa oli enimmillään noin 12 000 asukasta, mutta asumisväljyyden kasvaessa väkiluku on pienentynyt. Nyttemmin asukkaita on 6 974 (1.1.2014) ja työpaikkoja alue tarjosi 1 198 (31.12.2012).

Viime vuosina Maunulan keskustaan on täydennysrakennettu vanhan puretun ostoskeskuksen tilalle uusia asuintaloja ja liiketilaa (2018). Suursuolle Oulunkylän kupeeseen ja Pakilan eteläreunaan on kaavoitettu uusien kaupunkimaisten pientalojen asuinalue Suursuon viheralueen reunaan. Maunulan eteläosaan on vahvistettu asemakaavaehdotus, jolla suojellaan hyvin säilynyt 1950-luvun aluekokonaisuus. 

Maunulan länsipuolella on keskeltä kaupunkia alkava laaja Keskuspuisto, johon kuuluvat muun muassa Maunulanpuisto ja Pirkkolan urheilupuisto. Maunulan ulkoilu- ja virkistysmahdollisuudet ovat Helsingin parhaita, sillä Pirkkolan urheilupuisto on kävelyetäisyydellä.

Palveluja, toimintoja ja kohteita
---------------------------------

Maunulaa
* Maunulan ala-asteen koulu
* Månsas lågstadieskola (ruotsinkielinen ala-aste, joka toimii samassa rakennuksessa Maunulan ala-asteen koulun kanssa)
* Maunulan yhteiskoulu ja Helsingin matematiikkalukio
* Maunula-talo
* Suursuon sairaala
* Maunulan maja
* Maunulanpuisto
* Maunulan liikuntahalli

Liikenneyhteydet
----------------

Maunulassa ajavat bussilinjat 23, 53, 63, 66, 67, 67N, 550, 553 ja 553K. Bussilinjat 23, 53, 63 ja 67N palvelevat Metsäpurontietä ja Männikkötietä. Bussilinja 23 tarjoaa yhteyden Pasilan ja Maunulan välille ja bussilinja 63 tarjoaa yhteyden Mannerheimintien ja Maunulan välille. Poikittaislinjat tarjoavat yhteyksiä niin itään kuin länteenkin. Myös rautatieasemille on kätevät yhteydet bussilinjoilla; bussilinjat 23 ja 63 Ilmalan rautatieasemalle, linjat 66 ja 67 Käpylän asemalle, linjat 553 ja 553K Pukinmäen ja Malmin asemille sekä linjat 53 ja 550 Oulunkylän ja Pitäjänmäen asemille.

Lokakuusta 2023 alkaen Raide-Jokeri eli pikaraitiotie 15 on kulkenut Maunulan läpi.

Tunnettuja asukkaita
--------------------

* Jari Aarnio
* Maunulan muumio
* Kirka

Lähteet
-------

1. ↑   (Arkistoitu – Internet Archive)
2. ↑  *Maunula – Kaupunginosa keskuspuiston kainalossa*, s. 34. Maunula-Seura ry, 1993.
3. 1 2  Olavi Terho ym. (toim.): *Helsingin kadunnimet*, s. 150. Helsingin kaupungin julkaisuja 24, 1970, Helsinki.
4. 1 2 3 4 5  Huotari-Käyhkö, Sirkku: *Helsingin asuntotuotantoa: Maunula*, s. 127-131. Teoksessa Sankaruus ja arki - Suomen 50-luvun miljöö. Suomen rakennustaiteen museo, 1994.
5. ↑  Tuulipukumaan kansalliskirjailija  15.9.2004. Image. Viitattu 26.1.2016.
6. ↑  Huumeliigan kovat lait  26.9.2011. Yle. Viitattu 26.1.2016.
7. ↑  Helsinki alueittain 2014 (pdf) (Maunulan peruspiiri, s. 102–105)  2015. Helsingin kaupungin tietokeskus. Viitattu 10.5.2015.
8. ↑  Tietokeskus: Helsinki alueittain *hel.fi*.
9. ↑  Bussireitteihin paljon muutoksia Länsi-Helsingissä ja kantakaupungissa 16.8. Kolme uutta runkolinjaa aloittaa. Myös poikittaisyhteydet muuttuvat (Välilehti Postipuisto, Metsälä ja Maunula) HSL.  Arkistoitu 14.11.2021. Viitattu 25.8.2021.
10. ↑  Huumeliigan kovat lait  26.9.2011. Yle. Viitattu 26.1.2016.
11. ↑  Kulkuri  2000. Helsingin Sanomat.  Arkistoitu 28.11.2006. Viitattu 28.1.2016.
12. ↑  Lenkkeilevä Kirka oli tuttu näky Kruununhaassa – näyttelijä Kalle Lindroth kohtasi legendan jo yläasteiässä *yle.fi*.  28.1.2017. Viitattu 31.5.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Maunula**.
* Maunula.net
* Maunula satelliittikuvassa. Keskuspuisto rajaa aluetta lännessä, Pirkkolantie ja Suursuon viheralueen pohjoisreuna pohjoisessa. Idässä Maunula rajoittuu Tuusulanväylään.
* Maunulan ala-asteen koulu
* Maunulan yhteiskoulu ja Helsingin matematiikkalukio
* Ylen Elävä arkisto: HOK-Elanto söi Maunulan sydämen
* Uusi pientaloalue Maunulan Suursuolle Oulunkylän naapuriin

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Helsingin kaupunginosat ja niiden osa-alueet suurpiireittäin |
| --- |
|  |
| Eteläinensuurpiiri | 
* **1. Kruununhaka**
* **2. Kluuvi**
* **3. Kaartinkaupunki**
* **4. Kamppi**
* **5. Punavuori**
* **6. Eira**
* **7. Ullanlinna**
* **8. Katajanokka**
* **9. Kaivopuisto**
* **13. Etu-Töölö**
* **14. Taka-Töölö**
* **20. Länsisatama**
	+ Hernesaari
	+ Jätkäsaari
	+ Lapinlahti
	+ Ruoholahti
* **31. Lauttasaari**
	+ Koivusaari
	+ Kotkavuori
	+ Myllykallio
	+ Vattuniemi
* **52. Suomenlinna**

 |  |
|  |
| Läntinensuurpiiri | 
* **15. Meilahti**
* **16. Ruskeasuo**
	+ Pikku Huopalahti
	+ Vanha Ruskeasuo
* **18. Laakso**
* **29. Haaga**
	+ Etelä-Haaga
	+ Kivihaka
	+ Lassila
	+ Pohjois-Haaga
* **30. Munkkiniemi**
	+ Kuusisaari
	+ Lehtisaari
	+ Munkkivuori
	+ Niemenmäki
	+ Talinranta
	+ Vanha Munkkiniemi
* **32. Konala**
* **33. Kaarela**
	+ Hakuninmaa
	+ Honkasuo
	+ Kannelmäki
	+ Kuninkaantammi
	+ Malminkartano
	+ Maununneva
* **46. Pitäjänmäki**
	+ Marttila
	+ Pajamäki
	+ Pitäjänmäen yritysalue
	+ Reimarla
	+ Tali

 |
|  |
| Keskinensuurpiiri | 
* **10. Sörnäinen**
	+ Hanasaari
	+ Kalasatama
	+ Sompasaari
	+ Vilhonvuori
* **11. Kallio**
	+ Linjat
	+ Siltasaari
	+ Torkkelinmäki
* **12. Alppiharju**
	+ Alppila
	+ Harju
* **17. Pasila**
	+ Itä-Pasila
	+ Keski-Pasila
	+ Länsi-Pasila
	+ Pohjois-Pasila
* **21. Hermanni**
	+ Hermanninmäki
	+ Hermanninranta
	+ Kyläsaari
* **22. Vallila**
* **23. Toukola**
	+ Arabianranta
	+ Toukola
* **24. Kumpula**
* **25. Käpylä**
* **26. Koskela**
* **27. Vanhakaupunki**

 |
|  |
| Pohjoinensuurpiiri | 
* **28. Oulunkylä**
	+ Maunula
	+ Maunulanpuisto
	+ Metsälä
	+ Patola
	+ Pirkkola
	+ Veräjälaakso
	+ Veräjämäki
* **34. Pakila**
	+ Itä-Pakila
	+ Länsi-Pakila
* **35. Tuomarinkylä**
	+ Haltiala
	+ Paloheinä
	+ Torpparinmäki
	+ Tuomarinkartano

 |
|  |
| Koillinensuurpiiri | 
* **36. Viikki**
	+ Latokartano
	+ Viikinmäki
	+ Viikinranta
	+ Viikin tiedepuisto
* **37. Pukinmäki**
* **38. Malmi**
	+ Ala-Malmi
	+ Malmin lentokenttä
	+ Pihlajamäki
	+ Pihlajisto
	+ Tattariharju
	+ Ylä-Malmi
* **39. Tapaninkylä**
	+ Tapanila
	+ Tapaninvainio
* **40. Suutarila**
	+ Siltamäki
	+ Tapulikaupunki
	+ Töyrynummi
* **41. Suurmetsä**
	+ Alppikylä
	+ Heikinlaakso
	+ Jakomäki
	+ Puistola
	+ Tattarisuo

 |
|  |
| Kaakkoinensuurpiiri | 
* **19. Mustikkamaa-Korkeasaari**
* **42. Kulosaari**
* **43. Herttoniemi**
	+ Herttoniemenranta
	+ Herttoniemen yritysalue
	+ Länsi-Herttoniemi
	+ Roihuvuori
* **44. Tammisalo**
* **48. Vartiosaari**
* **49. Laajasalo**
	+ Hevossalmi
	+ Jollas
	+ Kruunuvuorenranta
	+ Tullisaari
	+ Yliskylä
* **50. Villinki**
* **51. Santahamina**
* **53. Ulkosaaret**
	+ Itäsaaret
	+ Länsisaaret
* **Aluemeri**

 |
|  |
| Itäinensuurpiiri | 
* **45. Vartiokylä**
	+ Itäkeskus
	+ Marjaniemi
	+ Myllypuro
	+ Puotila
	+ Puotinharju
	+ Roihupelto
	+ Vartioharju
* **47. Mellunkylä**
	+ Kontula
	+ Kivikko
	+ Kurkimäki
	+ Mellunmäki
	+ Vesala
* **54. Vuosaari**
	+ Aurinkolahti
	+ Kallahti
	+ Keski-Vuosaari
	+ Meri-Rastila
	+ Mustavuori
	+ Niinisaari
	+ Nordsjön kartano
	+ Rastila
	+ Uutela

 |
|  |
| Östersundominsuurpiiri | 
* **55. Östersundom**
* **56. Salmenkallio**
* **57. Talosaari**
* **58. Karhusaari**
* **59. Ultuna**
	+ Landbo
	+ Puroniitty

 |
|  |
| Helsingin alueellinen jako |

 |